Arriba al Serrano el concert "Temps d'Abraçar" impulsat per la Diputació per tal de destacar l'esforç col·lectiu durant la pandèmia
08 octubre 2021

## Arriba al Serrano el concert "Temps d'Abraçar" impulsat per la Diputació per tal de destacar l'esforç col·lectiu durant la pandèmia08 octubre 2021Última actualització: 08 octubre 2021

![](../gestion/img/cd1f4cebb0fd5b70989957a0ab38faeb9f07bebd0830634be2a78a61772862a9.jpg)  
  

_Temps d’Abraçar_ és un projecte que naix de la necessitat de tornar a envoltar-nos de la nostra gent, i amb la idea de fer reflexionar, sentir i reviure col·lectivament el que ha sigut i és la pandèmia de la COVID-19.

Els fonaments es troben en els sentiments que hem compartit com a societat i ens han unit en la distància. El dolor, l'enyorança i la fortalesa que hem construït amb cada pèrdua. L'esperança en el futur, la confiança en el retrobament i l'esforç de la societat com a solució. L'objectiu final és, per tant, destacar el millor que té l'ésser humà; sentiments que es transformen en art i queden reflectits damunt de l'escenari.

“La iniciativa sorgeix de la necessitat de plasmar, d'una forma física, el tribut als valencians i les valencianes com a col·lectiu resilient i solidari. Per això hem triat l'abraçada com a símbol, com a mitjà per a transmetre unió, així com a evocació, com a record a aquells que ja no estan amb nosaltres”, declara la diputada de l'àrea d'Inclusió Social i Educació, Empar Folgado.

El projecte inclou una adaptació artística multidisciplinària d'una de les peces més importants i emblemàtiques de la història de la música de tots els temps. Parlem del Rèquiem de Mozart, una obra de bellesa i potència emotiva inigualable. Dins de Temps d’Abraçar es podrà gaudir d'ella interpretada en directe amb orquestra, cors i solistes, incorporant, alhora, també la disciplina artística de la dansa.

Cal destacar que anuncia i presideix aquesta iniciativa una imatge on l'absència, la presència i les abraçades es funden dins d'una obra d'art evocadora creada per Joan Castejón.

La idea inicial és que tota la societat puga sentir-se identificada i involucrada en un espectacle reflexiu sobre una situació que ha afectat i afecta a tota la humanitat. “Us convide a gaudir amb nosaltres d'aquest projecte col·lectiu que parla del record, de l'enyorança i del desig de véncer definitivament la pandèmia, de poder tornar a sentir allò que, en els moments més difícils, reconforta el cor de les persones: les abraçades”.

A Gandia actuaran, al Teatre Serrano, el pròxim dimarts 12 d’octubre, a les 19.30 h. Les entrades són GRATUÏTES (fins completar aforament) i es poden retirar a instanticket.es/culturagandia o a la Casa de la Marquesa.

[Twittear](https://twitter.com/share)